DEN 8. MARTS 2014 FORSVANDT MALAYSIA AIRLINE FLY MH370 FRA RADAREN
DER VAR 239 MENNESKER OMBORD
Hvordan er det muligt for et fly at forsvinde ud i den blå luft?
Der findes en million forskellige teorier om MH370, men
kun én af dem er korrekt.
En teori på nettet siger...
Flykapring. Teknisk fejl.
En meteorit.
Selvmordspilot.
Hvem ved?
Der var 239 uskyldige mennesker.
Nogen ved, hvad der skete.
Helt sikkert.
Der er så meget ved dette fly, der ikke stemmer.
Denne meget mystiske og mistænkelige last kan være omdrejningspunktet for,
hvad der skete med MH370.
Det ser ud til at være en del af vingesystemet kaldet en flaperon.
Første gang jeg så det, tænkte jeg ærligt talt:
"Hvem har plantet det der? Hvem har anbragt det stykke der?
Jeg er blevet anklaget for at være en russisk spion og en kinesisk spion.
Det er fuldstændigt latterligt.
Vi er lige så meget i vildrede.
Der er kommet nye oplysninger til, som ændrer teorierne...
Man søgte i det forkerte område.
Vi får aldrig fred, før vi ved, hvor de er.
De har løjet fra starten af. De lyver over for hele verden.
Det var en bevidst handling. Det er muligt, at det blev kapret.
Vi ved det ikke.
Til helvede med Malaysia! Malaysia lyver!
Jeg har det endelige bevis. Det findes. Og det kan man ikke benægte.
Fly letter.
Fly lander.
Det fly ikke gør, er at forsvinde fra jordens overflade.
Vi har ikke svarene.
Dette er et af de største mysterier i luftfartens historie.
MH370: FLYET, DER FORSVANDT
MH370 er et mysterium, hvis rædsel stadig eksisterer i dag.
Det er en slange, der stadig lever.
Som luftfartsjournalist, råber det til mig, om at blive løst.
LUFTFARTSJOURNALIST
Jeg kunne ikke slippe det.
Så jeg måtte undersøge det.
DEN 7. MARTS 2014, KLOKKEN 23.07
KLOKKEN 23.08
Det var en natflyvning fra Kuala Lumpur til Beijing.
Flyet skulle lette ved midnat
og flyve hele natten, og så ankomme til Beijing ved daggry.
Alt var lige efter bogen.
Der var 227 passagerer. Og 12 besætningsmedlemmer.
Min mand Hazrin og jeg, arbejdede for Malaysia Airlines som kabinepersonale.
HUSTRU TIL MH370-BESÆTNINGSMEDLEM
Vi har en datter, og jeg var højgravid, så jeg arbejdede ikke.
Han var på vagtplanen til Beijing, og det var vinter.
Jeg husker stadig, at han pakkede sin dunjakke med i bagagen.
Min mand, Paul Weeks, og jeg boede i Australien
med vores to små sønner.
Paul skulle til at begynde på et nyt job i Kina.
Han sagde til mig: "Skal jeg tage afsted?"
HUSTRU TIL MH370-PASSAGER
For Jack var lille, og det samme var Lincoln.
Han skulle arbejde 28 dage, og så have 14 dage fri.
Jeg svarede: "Selvfølgelig."
Jeg havde boet i Beijing med mine børn i næsten seks år.
Mine børn havde været på ferie i Malaysia, og jeg var på vej for at mødes
med dem i Beijing og tilbringe den anden uge af ferien med dem.
Dagen før havde jeg talt med min kone.
Alt var fint. De var glade for, at vi skulle mødes.
I en SMS fra min datter stod der: "Jeg er i lufthavnen i Kuala Lumpur.
Jeg er lykkelig, for jeg skal se min far igen."
Så blev det tid til, at han skulle boarde.
Det var naturligvis bevægende. Der var mange tårer.
Drengene sendte luftkys og sagde: "Jeg elsker dig." Og så gik han ind.
Det føles som om det var i går.
370, 32 til højre klar til afgang. Godnat.
32 til højre, klar til afgang Malaysia 370. Tak. Farvel.
Hazrin ringede til mig, lige før flyet lettede.
Det sidste, han sagde, var: "Jeg elsker dig."
Åh.
DEN 8. MARTS, KLOKKEN 00.40
KLOKKEN 00.41
Så, 41 minutter efter midnat letter flyet.
Det er en klar nat. Alt er meget roligt. Flyet stiger til marchhøjden.
Det flyver ud over Det Sydkinesiske Hav.
Malaysia 370, opretholder niveau tre-fem-nul.
Kort efter klokken 01.00, begyndte det at blive sært.
Flyet er ved at forlade malaysisk luftrum.
Det vil blive overdraget til det næste hold flyveledere i Vietnam.
Så malaysierne sagde:
Malaysia 370, kontakt Ho Chi Minh 120, decimal 9. Godnat.
Da flyet nærmer sig grænsen til det malaysiske luftrum,
meddeler flyets kaptajn over radioen, Zaharie Ahmad Shah:
Godnat, Malaysia 370.
DEN 8. MARTS, KLOKKEN 01.19
KLOKKEN 01.20.
Efter 90 sekunder
bliver flyet pludseligt elektronisk mørklagt.
Det forsvinder fra radaren.
Det er i virkeligheden her, mysteriet begynder.
Jeg blev vækket af et telefonopkald klokken 2.20 om natten.
Jeg fik at vide, at fly MH370 manglede i vores system.
TIDLIGERE KRISEDIREKTØR
Vi vidste, at dette var meget usædvanligt. Yderst usædvanligt.
Da jeg ankom til nødoperationscentret...
...var jeg helt rystet og meget nervøs.
Vi bad Thailand, Hong Kong og Vietnam
om at ringe og kommunikere med MH370.
Men de sagde, at de slet ikke svarede.
Fra klokken 04.00 til klokken 06.30, havde vi meget travlt.
Vi ringede til alle, vi kunne få fat i,
i håb om, at flyet kunne være landet et sted i Vietnam eller i Hong Kong,
eller et sted i Kina, før det ville ankomme til Beijing.
BEIJING, KINA
DEN 8. MARTS, KLOKKEN 06.29
Da klokken var næsten 06.30...
KLOKKEN 06.30
5 TIMER SIDEN SIDSTE KONTAKT
...vidste vi, at der var noget helt galt.
Vi har seneste nyt.
Malaysia Airlines bekræfter, at de mistede kontakten med et fly med 227 passagerer...
...klokken 6.30 om morgenen i Beijing. Der er endnu kun få usikre detaljer...
Bare for at minde dig om, hvad vi får at vide.
Flynummeret er MH370.
Det var forventet...
Ombord på flyet, som kontakten blev mistet til...
...Boeing 777 er tilsyneladende forsvundet ud i den blå luft.
MH370 SKULLE VÆRE LANDET I BEIJING LUFTHAVN KLOKKEN 06.30
STADIG FORSINKET
Det var absolut mit værste mareridt.
Hvad skal vi sige til de pårørende?
Hvad skal vi sige til medierne?
Jeg modtog allerede opkald fra flere medier, herunder CNN.
I telefon har vi vicedirektøren for Malaysia Airlines.
Tak, fordi du vil tale med os. Hvad er det sidste nye om flyet?
Flyet har cirka syv timers brændstof.
Og vi formoder, at flyet løb tør for brændstof klokken 08.30.
I øjeblikket har vi ingen idé om, hvor flyet befinder sig lige nu.
DEN 8. MARTS, KLOKKEN 07.19
KLOKKEN 07.20
6 TIMER SIDEN SIDSTE KONTAKT
Som overordnet er man trænet i at forvente det værst tænkelige scenarie.
Man er trænet i at håndtere krisestyring.
Men når det sker...
TIDLIGERE CHEF FOR MALAYSIAS CIVILE LUFTFART
...er det anderledes, for man har ingen idé. Man aner ikke, hvor flyet befinder sig.
Tidligt om morgenen den 8. marts, startede redningsarbejdet.
Standardproceduren er at tage til stedet, hvor flyet forsvandt på radarskærmen.
EFTERSØGNINGSOMRÅDE
Vi modtog opkald om, at ansatte fra en af boreplatformene
i det Sydkinesiske Hav havde set en eksplosion,
som var et fly styrtet ned i havet.
BOREPLATFORM-ARBEJDER HÆVDER, AT HAVE SET FLY #MH370 I BRAND DEN DAG, DET FORSVANDT
Da flyet ikke dukkede op, var der straks
en enorm interesse og aktivitet på de sociale medier,
Folk skrev: "Hvad skete der med flyet?" Og: "Hvor er det?"
Vi modtog virkelig mange henvendelser fra de sociale medier.
En henvendelse påstod, at flyet blev kapret.
FLYKAPRERE
Andre sagde, at flyet styrtede ned i junglen ved Java.
På det tidspunkt var vi nødt til at betragte alle oplysninger som mulige.
Vi vidste ikke, om de var sande eller ej.
Det vietnamesiske luftvåben har tilsyneladende opdaget
to store oliepletter i området ud for Vietnams sydspids.
Hver af disse oliepletter er angiveligt omkring 10 kilometer brede.
Vi brugte tid og kræfter på at forsøge at efterprøve oplysningerne.
En pilot fra Cathay Pacific indberetter,
at have set store vragrester i havet på en flyvning fra Hong Kong til Kuala Lumpur.
De pårørende vil vide, hvad der er sket med deres nærmeste.
Er de i live? Er de døde? Men vi kunne ikke svare på det.
Vi ved, at en anden pilot kontaktede fly 370, lige før det forsvandt.
Kaptajnen på natflyet til Tokyo var 30 minutter foran det,
og han ringede til dem på nødfrekvensen.
Han sagde til pressen:
"Der var meget statisk støj, men jeg hørte mumlen i den anden ende."
"DET VAR ANDENPILOTEN."
PERTH, AUSTRALIEN
Det var lørdag morgen, og Poul havde sendt en e-mail
fra lufthavnen med titlen: "Jeg savner dig allerede."
Han afsluttede sin e-mail med: "Dig og drengene betyder alt for mig.
Så snart jeg lander i Beijing den 8. marts ringer jeg til dig."
Jeg var bare hjemme. Alt var som det plejede.
Der er daglig afgang fra Kuala Lumpur til Beijing.
Så Hazrin havde arbejdet mange gange på den strækning.
Det var kutyme for os at sende hinanden
en SMS, når flyet landede.
Det havde vi gjort gennem hele vores flyvekarriere.
Jeg var i køkkenet, da jeg modtog et opkald.
Det var en dame, der ville tale med Paul.
Jeg sagde: "Beklager, han er på et fly." Og spurgte: "Hvor er du fra?"
Hun sagde: "Journalist fra New Zealand Herald."
BEIJING, KINA
Jeg sad på et fly og skulle mødes med mine børn.
Jeg ankom til Beijing klokken 16.00.
Jeg var på vej ud af flyet. En stewardesse ventede på mig,
og sagde: "Følg med." Jeg anede ikke, hvad der skete.
Jeg vågnede tidligt den morgen. Jeg kiggede på min telefon.
Da jeg ikke modtager SMS'en fra ham,
sagde jeg til mig selv: "Pyt, bare sov videre.
Han ringer eller skriver senere."
Jeg tænkte: "Hvorfor vil hun snakke med Paul?"
Hun sagde: "Har du ikke hørt det? Jeg sagde: "Hørt hvad?"
Hun sagde: "Der er sket noget med flyet."
Vi ses i morgen tidlig. Far savner også dig. Jeg elsker dig.
Godnat, Malaysia 370.
Jeg slap telefonen og løb skrigende udenfor.
Det eneste, jeg husker, er, at jeg græd.
Det var bare så uvirkeligt,
at det skulle ske for mig.
På det tidspunkt stoppede tiden.
"Hvordan er det muligt? Er det et mareridt? Vær sød at vække mig!"
Jeg sagde: "Er I sikre?"
Og i det øjeblik svarer de: "Nej, vi er ikke sikre på noget."
Jeg er i terminal tre lige nu.
Man kunne forvente mange mennesker, der venter på det fly...
Venner og familie i Beijing blev sendt til et hotel i midtbyen for at vente på nyt.
Vi håber, at den kinesiske regering sender et redningshold,
fordi regeringen er ikke proaktiv.
Vi samarbejder med myndighederne,
som har iværksat et redningshold for at lokalisere flyet.
Vores team ringer i øjeblikket til de pårørende til alle ombord på flyet.
Mange tak.
Jeg var det sidste familiemedlem, der kom derhen.
Du stiger ud af bilen, og er omringet af journalister. Omringet.
Der var vanvittigt mange folk.
Alle tager billeder af en og rækker ud med mikrofoner.
Mine venner måtte skubbe dem væk, så vi kunne komme hen til rummet.
Så kom en fra Malaysia Airlines hen til mig, og bad mig sætte mig.
Jeg spurgte: "Hvad sker der?" De sagde: "Vi venter."
Alle de pårørende var der. De fleste var kinesere.
Jeg kunne ikke engang tale med dem.
Så jeg sagde til mine venner: "Følg mig hjem, jeg kan ikke blive her."
Her i Beijing er hundredvis af pårørende til passagererne samlet på hotellet.
De er frustrerede over manglen på oplysninger om deres nærmeste.
Rummet var fyldt med grædende og jamrende pårørende.
Der var familier på gangen, der lænede sig op ad væggen.
SØN TIL MH370-PASSAGER
De stod op, sad på hug og sad på gulvet.
Når jeg tænker på det nu, var det rum et sandt helvede.
Det er ikke en overdrivelse.
De pårørende til passagererne siger, at de ringer til mobiltelefonerne,
som ikke går på telefonsvareren, men bliver ved med at ringe.
Pludselig løb en datter til en passager hen imod os.
Vi kunne se, at der var et indgående opkald på hendes telefon.
Der stod: "Far." Hun sagde: "Hvad skal jeg gøre?"
Jeg råbte til hende: "Tag telefonen!"
Men da hun prøvede på at tage telefonen,
holdt den desværre op med at ringe.
Mange af os forsøgte at ringe til vores familier på flyet.
Ved mange af disse opkald var der en forbindelse og en ringetone.
Vi bad Malaysia Airlines og regeringen om at spore opkaldende der gik igennem.
Men de svarede altid det samme.
De havde ikke teknologien til at spore dem yderligere.
Det var uforståeligt for os, som pårørende.
Det var den nemmeste måde
at lokalisere passagererne og flyet på.
DEN 9. MARTS
24 TIMER SIDEN SIDSTE KONTAKT
Ved solopgang syd for Vietnam
startede en omfattende eftersøgning af fly MH370.
Er det landet i en lufthavn, ville vi vide det.
Det har ikke nok brændstof til stadig at være i luften.
Det ser ikke lovende ikke ud.
Og vi er helt på bar bund. Vi aner ikke, hvor flyet er.
Der var et glimt af håb i dag.
Vietnameserne mente, de havde set en redningsflåde,
men det viste sig at være en kabeltromle.
En efterforskers bedste spor førte ikke til noget.
Rester fra en olieplet blev testet i laboratoriet.
De ledte efter flybrændstof, men olien kom fra et skib.
Vi tog derhen. Der er intet.
Det var meget svært,
for tingene gik ikke, som vi havde forventet.
Har Du kommentarer til situationen vedrørende MH370?
NEW YORK, USA
Der er en enorm interesse fra hele verden.
Hvad er der sket med flyet? Hvor er det? Det måtte bare undersøges.
Så jeg brugte utallige timer på at forstå, hvad der egentlig var sket med det fly.
Et af de vigtigste punkter
var kommunikationen, og hvorfor og hvordan den gik tabt.
Der sidder en antenne oven på 777'eren...
Et moderne passagerfly er i kontakt med omverdenen på flere måder.
Alle disse forbindelser blev mørklagt på samme tid. Hvorfor?
Et hold dygtige teknikere...
Det mest indlysende bud ville være en katastrofal fejl.
Som at flyet sprang i luften. Det ramte havet.
Det blev ramt af en brand så voldsom, at alt udstyr blev ødelagt samtidigt,
før et nødopkald kunne laves.
Men flyets vragrester var stadig ikke fundet
under det sted, hvor kommunikationsafbrydelsen fandt sted.
EFTERSØGNINGSOMRÅDE
Hvis det ikke var en katastrofal fejl, hvad var det så?
Den eneste indlysende forklaring er, at nogen om bord på flyet med vilje
slukkede for kommunikationssignalerne.
Er det tilfældet, er spørgsmålet: "Hvem?"
DEN 10. MARTS
2 DAGE SIDEN SIDSTE KONTAKT
Usædvanlig drejning i sagen om bortkomsten af Malaysia Airlines fly 370.
De Malaysiske myndigheder siger nu,
at flyet var flere hundrede kilometer ude af kurs,
og fløj i den forkerte retning, da det sidst blev sporet.
Her er den seneste udvikling.
Det vendte tilsyneladende om og fløj mod Malacca-strædet.
...oplyser, at flyet kan have fløjet
i mere end en time, efter at det forsvandt fra radaren.
Den militære radar havde set noget meget usædvanligt,
som ikke kræver nogen form for signaler fra flyet.
Men det malaysiske militær kunne ikke bekræfte 100%,
at det faktisk var MH370.
Vi hører nu fra Reuters, der citerer en malaysisk militærkilde, at...
Det er muligt, at flyet vendte om,
men vi ved ikke, om det er det fly.
Godaften.
Militære radarer kan ikke sige, om det overhovedet var fly 370.
Den kan ikke vise, hvilken slags det er, helikopter eller flyvemaskine.
Kun: "Der er et objekt, her er det." Men hverken flyvehøjden eller hastigheden.
Så er det muligt, at flyet slet ikke styrtede ned,
men forsvandt fra den malaysiske civile radar,
vendte tilbage over Malayahalvøen,
blev set af den malaysiske militærradar,
flyver til enden af den militære radardækning
og forsvinder igen?
Hvis det er tilfældet med MH370, hvorfor vendte han så om?
Hvorfor ringede han ikke til os? Hvad er han ude på?
Vi boede tæt på lufthavnen.
Jeg vidste ikke, hvad jeg ellers skulle, så jeg tændte for fjernsynet.
Beredskabsstyrker fra Vietnam, Malaysia og Singapore er i gang med en...
BBC og CNN bragte historien uafbrudt.
Jeg sad foran det og indså, at jeg måtte ringe til min søn nu.
Han studerede i Frankrig dengang.
Det var det sværeste øjeblik i hele mit liv.
Før jeg nåede at sige noget, sagde han:
"Sig, at de ikke var på det fly." Jeg svarede: "Jo."
Og så hørte jeg et skrig.
DEN 11. MARTS
3 DAGE SIDEN SIDSTE KONTAKT
72 timer efter, at fly 370 forsvandt, har hverken 40 skibe eller 34 fly
fundet det mindste spor af flyet.
På nuværende tidspunkt søges der i Andamanhavet,
samtidig med at der stadig søges i Det Sydkinesiske Hav.
Forvirringen var enorm. Det var jo helt grotesk.
Flyet kan jo ikke være begge steder.
Hvad er fokus for jeres søgning? Kan I bekræfte, at flyet er vendt om?
I søger mod øst. I søger mod vest.
- Det er helt kaotisk. - Bestemt ikke.
Det er overvældende.
Den klikkende lyd fra alle kameraerne, klik...
De spørger hele tiden: "Hvor? Hvorfor leder I det forkerte sted?"
Hvad angår os, er vi lige så meget i vildrede.
Tror du, at vi får hele historien?
Er det muligt, at de tilbageholder nogle oplysninger?
Den ene dag siger de én ting. Dagen efter siger journalisten en anden.
Hvem og hvad skal man tro på?
Det er svært at forstå, hvorfor de skjulte de oplysninger.
De ville have set det, da det skete i realtid.
Min første reaktion var at sige:
"De holder os for nar. De gør grin med os."
De pårørende kastede vandflasker efter talsmændene i frustration. De kræver svar.
Hvorfor forhindrer du os i at tale med de pårørende? Hvorfor stopper du os?
Det skabte stor forvirring for de pårørende.
Det virkede som om, at de sagde noget nyt hver dag.
BED FOR MH370
Det er uvisheden, der er det værste ved det.
DEN 12. MARTS
4 DAGE SIDEN SIDSTE KONTAKT
Nu til det nyeste i den utrolige eftersøgning, der er uden fortilfælde.
NEW YORK, USA
Det er nu fjerdedagen uden et eneste spor af den enorme Boeing 777.
Efter fire dage er sagen åbenlyst mystisk, og bliver mere og mere mystisk
Jeg baksede med de mere tekniske elementer i sagen.
Jeg skrev om det på min personlige blog. Mens jeg skriver om det,
tilslutter folk sig debatten i kommentarfeltet,
og vi har nærmest gang i en parallel efterforskning.
Jeg fik en kommentar fra en fyr ved navn "Luft-Land-Hav-Mand"
som var meget detaljeret. Jeg forstod ikke alt, hvad han sagde.
Han vidste, hvad han talte om.
Jeg har været pilot i mere end 50 år.
Jeg beskæftigede mig primært med teknik og videnskab.
LUFTFARTSEKSPERT
Vi var nogle stykker, der indledte en dialog for at se, om vi kunne
finde frem til en holdbar teori om, hvor flyet var blevet af.
Gruppen bestod af piloter, ingeniører, videnskabsfolk,
juridiske eksperter, maskiningeniører, elektroingeniører
og folk, der havde et godt kendskab til 777-fly
og hvordan de enkelte systemer fungerer.
Jeg havde aldrig oplevet noget lignende,
hvor folk samledes spontant fra hele verden.
Vi brugte 12 timer om dagen eller mere på at finde oplysninger,
og gennemgå alting igen og igen.
Vi arbejdede pludselig sammen som et sammentømret team.
En foreslog, at vi skulle kalde os: "Den Uafhængige Gruppe".
Vi vurderede, at det var udført af nogen, der virkelig vidste, hvad de lavede.
Så der rettes mere og mere fokus på piloterne.
Jeg skriver om mine resultater i en artikel i Slate Magazine med titlen:
SÅDAN FÅR MAN ET FLY TIL AT FORSVINDE
Den får stor opmærksomhed.
INSIDERJOB?
Og pludselig skal jeg live på CNN.
Jeff Wise, lad mig høre.
Jeg læste din artikel før udsendelsen. En fascinerende teori.
Det, som nogle piloter taler om, bygger på tanken om,
at piloten eller andenpiloten på dette fly muligvis overtog kontrollen over flyet.
Hvem ved, hvad motivet er for at gøre sådan noget. Pointen er...
Os i Den Uafhængige Gruppe kom ikke med nogen form for påstande,
vi forsøgte blot at finde ud af, hvad man vidste.
For hvis man ville vide noget om MH370, hvilket rigtigt mange mennesker ville,
hørte man det ikke fra Malaysia.
Vi var ikke den eneste gruppe. Der var også en gruppe kaldet Tomnoderne.
Ligesom flere lande og hold søger efter det forsvundne Malaysia Airlines-fly,
kan du også gøre det ved hjælp af din egen computer.
Sådan gør du.
De beder alle om at besøge deres platform kaldet Tomnod
for at se højopløste fotos af området,
hvor Malaysia Airlines-flyet kan være styrtet ned.
FLORIDA, USA
Flyvevåbnets chef bad om mere hjælp til at fastslå, hvor flyet var.
Sørgende pårørende ønskede at vide, hvor fly 370 styrtede ned.
Da jeg så pinen i de pårørendes ansigter,
tænkte jeg: "Jeg må gøre noget." Det berørte mig dybt.
Jeg er hobbyfotograf, så jeg har øje for detaljer.
Jeg tænkte, at jeg ville være god til at lede efter flyet på satellitbilleder.
Som Tomnoder-frivillig,
kunne vi ikke selv vælge områderne, hvor vi skulle lede.
Jeg blev givet området, der var ret tæt på hvor flyet
først forsvandt fra radaren i Det Sydkinesiske Hav.
EFTERSØGNINGSOMRÅDE
Der var intet på satellitbillederne. Der var bare et sort hav.
Så trykker man på næste, og der er bare flere sorte billeder.
Alt var bare sort.
Og så, endelig...
...er der noget hvidt.
Jeg fandt skitserne på internettet over et B777-fly.
Og jeg kunne identificere dette stykke som det yderste af næsen.
Og så sagde jeg til mig selv: "Jamen dog, Der er et stykke vragrest, der er flyet."
Så begyndte jeg at se flere stykker.
Noget, der lignede flyets skrog. Noget, der lignede halen.
Jeg fik gåsehud.
Jeg græd, fordi jeg vidste, at nogen var død på det sted.
Jeg vidste, det var en del af flyet.
Det betød, at de ikke længere var i live.
Det var ikke det svar, deres pårørende ledte efter.
DEN 15. MARTS
7 DAGE SIDEN SIDSTE KONTAKT
Aldrig har vi set så mange sikkerhedsvagter.
De er her for at beskytte premierministeren.
Premierminister, dette er til den amerikanske presse.
Pressekonference senere.
Den 15. marts modtog jeg et opkald fra Malaysia Airlines,
og fik at vide, at der ville komme en udtalelse
fra den malaysiske premierminister.
Der er et øjebliks frygt for, at:
"Åh nej, de har fundet dem, nu er det slut. Han er virkelig væk."
Vi kan i dag, baseret på ny satellitkommunikation,
bekræfte, at MH370 ganske rigtigt vendte om
og fløj over Malayahalvøen, før det ændrede kurs mod nordvest.
Jeg tænkte: "Hvad foregår der?"
Jeg kunne ikke tro, at de fortalte os dette.
Vi indstiller vores indsatser i Det Sydkinesiske Hav,
og revurderer anvendelsen af vores midler.
Jeg vidste, at jeg havde fundet vragrester fra MH370 i Det Sydkinesiske Hav,
og det ville jeg ikke bare tie om.
Jeg havde allerede underrettet Tomnod om vragresterne.
Men de bekræftede aldrig, at jeg havde angivet det.
Det var, som om intet var sket.
Så jeg tweetede alle, jeg kunne tweete. Jeg slog det op på Facebook.
Sendte e-mails.
Jeg gjorde alt, hvad jeg kunne for at råbe nogen op om,
at vragresterne lå ud for Vietnam i det Sydkinesiske Hav.
Det frustrerede mange af os Tomnodere.
NOGEN MÅ FØLGE OP PÅ DETTE
Det næste jeg hørte, var endnu mere forvirrende.
På baggrund af disse nye oplysninger har vi fastslået,
at flyets sidste kommunikation med en satellit
var i en af to mulige korridorer.
Det bliver mere og mere mærkeligt for hver dag.
Men efter at flyet forlod området med militærradarer,
viser det sig nu,
at en satellitkommunikationstjeneste ved navn Inmarsat
havde udstyr om bord på flyet, som kommunikerede med en satellit,
der befandt sig over det centrale Indiske Ocean.
Der er nye rystende oplysninger om det forsvundne fly...
Der er nye oplysninger, der ændrer teorierne...
Der blev søgt i det forkerte område.
Det kunne være overalt i dette område...
...området er enormt, hundredtusindvis af kvadratkilometer.
370...
Når et fly befinder sig over åbent hav, kan det kun kommunikere via radio,
ved at sende et signal op til en satellit.
Så der er stadig ikke noget fly, men en masse data, skal undersøges nøje.
Inmarsat leverer satellitkommunikation til fly,
når de er uden for rækkevidde af radarsystemer.
I dataene fandt vi de syv håndtryk, eller "pings", som de blev kendt som.
Hver time kontrollerede Inmarsat-systemet, at satellitterminalen på flyet reagerede.
Det sendte en besked, der sagde: "Er du der stadig?"
Satellitterminalen svarede: "Ja."
Disse pings fortsatte, alle disse beskeder fortsatte
i op til seks timer efter sidste kontakt.
Det var et kæmpe chok.
Vi havde ikke forventet, at flyet åbenbart stadig var i luften.
Men der er intet i selve dataene, der indeholder oplysninger om placeringen.
Der er for eksempel ingen GPS-koordinater.
Vi ved kun, hvor langt væk flyet er fra satellitten.
Vi skulle gøre en ekstra indsats for at fastslå,
om flyet fløj mod nord eller syd på den sidste del af flyvningen.
Men vi vidste, at en analyse ville tage tid.
Så mysteriet var blot blevet endnu større.
Vi ved, at flyet fløj videre i flere timer.
En af ruterne gik sydpå og endte i det fjerntliggende sydlige Indiske Ocean.
Den anden gik nordpå og ind i Centralasien.
Det mest realistiske er, at det landede et sted i Centralasien,
som i Kasakhstan.
Men hvis flyet fløj sydpå,
må det være styrtet ned i det afsidesliggende hav.
Det er umuligt, at nogen kan have overlevet.
Så mens Inmarsat undersøgte, hvor flyet fløj hen,
blev malaysierne nu tvunget til at erkende
det basale faktum, som havde været ret indlysende for tilskuerne i et stykke tid.
Meldingen fra Malaysia i aften er,
at hvad der end skete med Malaysia Airlines fly 370,
ikke var en ulykke.
Landets premierminister bekræftede i dag offentligt,
den udbredte mistanke om, at flyet bevidst blev fløjet ud af kurs.
Kan I fortælle os, hvad I lavede i huset?
I Kuala Lumpur er fly 370 nu genstand for en kriminalundersøgelse.
Denne hvide politibil har netop foretaget en razzia hjemme hos kaptajnen på MH370.
PILOTERNES HJEM STORMET
FLYET BLEV KAPRET
Der herskede generel enighed om, at piloterne kaprede flyet.
Som jeg sagde før, var det ikke et uheld.
Man flyver ikke i otte timer, tusindvis af kilometer, ved et uheld.
UTROLIGE NYE DREJNINGER
Lige fra starten blev den ene af de to piloter
anset for at være mere sandsynlig som gerningsmanden.
Andenpiloten var meget uerfaren.
Han var kun lige blevet godkendt til at flyve som førsteofficer på en 777.
Derfor fokuserede man hele tiden på kaptajnen på flyet,
Zaharie Ahmad Shah fordi han var en yderst erfaren kaptajn,
og det, som blev udført, var meget målrettet og avanceret.
Hej med jer, dette er en YouTube-video, som jeg har lavet...
Pilotens flysimulator i hans hjem blev fjernet af politiet for at se,
om den fejlagtige rute, som fly 370 tog, måske først var blevet øvet i cyberspace.
Vi har beslaglagt en flysimulator.
Zaharie havde ekspertisen.
Zaharie var en rutineret, erfaren fyr, som kendte det hele ud og ind.
Som ville være i stand til at udtænke noget så kompliceret.
Men der fandtes stadigvæk ingen spor af dette fly.
Om det flyver mod nord eller syd.
Vores ingeniør, som havde arbejdet med tallene,
kontaktede mig for at sige, at han havde løst det.
Han måtte virkelig fordybe sig i systemet
og forstå, hvordan alle elementerne fungerer,
for at kunne fastlægge,
hvad man kunne forvente, hvis flyet fløj mod nord eller mod syd.
Han var i stand til at fastslå, hvilken af ruterne MH370 havde taget.
Jeg sad ved mit køkkenbord den weekend
og udarbejdede data, som vi kunne give de malaysiske myndigheder.
Informationscentret for Malaysia Airlines meddelte:
"Der afholdes en vigtig pressekonference i morgen,
så tænd for jeres fjernsyn om morgenen."
Inderst inde siger du til dig selv: "De er stadig i live."
MAND OG FAR TIL MH370-PASSAGERER
"Intet flystyrt betyder, at de er i live."
Jeg fortsatte med at kontakte dem i lang tid.
De havde deres telefoner, så jeg sendte SMS'er.
Hver aften før sengetid sendte jeg en SMS til dem alle.
"Hvordan går det? Jeg savner jer. Dette har jeg lavet i dag."
Det var en måde for mig, at hole kontakten med dem på.
DEN 24. MARTS
16 DAGE SIDEN SIDSTE KONTAKT
PRESSEKONFERENCE - MH70
Her til aften blev jeg informeret om sagen af repræsentanter
fra den britiske flyhavarikommision.
På baggrund af deres nye analyse
har Inmarsat og den britiske flyhavarikommision konkluderet,
at MH370 fløj langs den sydlige korridor.
Dette er et afsides område,
langt fra ethvert muligt landingssted.
Det er derfor med dyb sorg
og beklagelse, at jeg må informere jer om,
at ifølge disse nye data
endte fly MH370
i det sydlige Indiske Ocean.
De havde stadig intet bevis på, at deres nærmeste er døde.
Der var kun satellitdataene. Der var ingen fysiske beviser.
Så han fortæller i bund og grund passagerernes og besætningens pårørende:
"Jeres nærmeste er døde på grund af beregninger."
Til helvede med Malaysia! Malaysia lyver!
Aldrig i menneskehedens historie er 239 mennesker blevet erklæret døde
udelukkende baseret på matematiske beregninger.
Man havde intet fundet.
Flyets eksakte placering var ikke fastslået.
Der var foretaget en slags beregning af flyets placering.
Men det var ikke blevet verificeret.
I vores øjne forsøgte de febrilsk at skjule noget,
og afslutte det hurtigt.
Vi, de pårørende til de 154 kinesiske passagerer på MH370,
protesterer kraftigt mod og fordømmer Malaysia Airlines,
den malaysiske regering og militæret!
Find vores familiemedlemmer!
Fortæl os sandheden!
Vi vil tage alle midler i brug for at stille Malaysia Airlines,
regeringen og militæret til ansvar for deres utilgivelige forbrydelser.
Der var store oprør i dele af Beijing i dag,
da pårørende samledes ved den malaysiske ambassade for at protestere.
Find vores familiemedlemmer!
Det er en sjældenhed i Beijing,
at en offentlig protest lukker gaderne ned,
men utilfredsheden blandt de pårørende er så stor,
at de har fået lov.
De pårørende råbte slogans såsom:
Fortæl os sandheden!
"Malaysia lyver."
Find vores familiemedlemmer!
"I er mordere."
Vi nægtede simpelthen at acceptere, at vores 154 nærmestes skæbner
var blevet fastlagt i kraft af en bekendtgørelse.
Selve samlingen blev holdt udenfor den malaysiske ambassades indhegning,
væk fra de internationale mediers søgelys.
Vi følte os meget hjælpeløse. Og vrede.
Den administrerende direktør for Malaysia Airlines
indvilligede i at blive interviewet for første gang i dag.
Vores primære rolle er at sikre, at vi tager os af de pårørende.
Vi har gjort langt mere, end vi egentlig skal.
De siger, I ikke har gjort nok.
Det er uberettiget. Vi har gjort alt, hvad vi kan.
Der var en kæmpe byge, af ubesvarede spørgsmål.
Men for mig var det helt indlysende.
De altovervejende beviser pegede stærkt i retning af min teori.
Piloten havde valgt at begå massemord og selvmord.
Han havde fløjet på en lige linje
lige ud i det sydlige Indiske Ocean,
for at gøre en ende på sit liv og myrde mere end 200 andre mennesker.
Det var noget, der må have krævet grundig planlægning.
Som luftfartsjournalist
følte jeg, at jeg var nødt til at skildre et omfattende
og endegyldigt, afgørende overblik over, hvad der var sket den nat.
TEORI ÉT PILOTEN
DEN 8. MARTS KLOKKEN 01.19
Kort efter klokken et om natten flyver Zaharie over det Sydkinesiske Hav.
Han er ansvarlig for 11 besætningsmedlemmer og 227 passagerer,
der er på vej til Beijing på en rutinemæssig natflyvning.
På dette tidspunkt ringer flyveledelsen i Kuala Lumpur og siger:
Malaysia 370, kontakt Ho Chi Minh 120, decimal 9. Godnat.
MH370 skal nu overdrages til det næste
hold flyveledere, som befinder sig i Vietnam.
Så Zaharie siger:
Godnat, Malaysia 370.
Han befinder sig nu i en slags gråzone mellem to områder af flyveledelse.
Ingen er opmærksomme på ham.
Måske siger han til andenpiloten: "Kan du hente noget til mig fra kabinen?"
Andenpiloten lukker døren.
Zaharie låser den.
Nu vil han gennemføre sin store plan.
Han slukker for al elektronikken, der gør flyet synligt for omverdenen.
Det forsvinder fra radaren.
I det øjeblik var alting helt normalt for alle andre om bord på flyet.
Zaharie har den fulde kontrol og ingen ved noget om det.
Han tager fat i rattet og får det til at dreje hårdt til venstre.
Han flyver tilbage mod Malayahalvøen.
Men så...
...indser andenpiloten måske, at han er blevet låst ude af cockpittet.
Zaharie ved, at han vil få meget svært ved at bevare kontrollen over flyet.
Så...
...han begynder måske at mindske lufttrykket i kabinen.
Alle er forvirrede.
Men hvad mange passagerer ikke er klar over,
er, at iltgeneratorerne i iltmaskerne kun virker i cirka 15 minutter.
Kaptajnen har en mere avanceret iltmaske, der virker i længere tid.
Inden længe er der stille i hele kabinen.
Han vender flyet mod syd.
Han flyver direkte ind i mørket og venter på, at brændstoffet slipper op.
Efter seks timers flyvning...
...stopper motorerne.
Han presser næsen ned.
Og glider ind i et dyk.
Nedgang, træk op.
Dette scenario er en forudsætning, hvis Zaharie skulle have kapret flyet.
Dette skulle være rækkefølgen.
Det er værd at nævne, at der har været tilfælde,
hvor piloter har besluttet at dræbe deres passagerer.
Men der har aldrig været et tilfælde før,
hvor nogen har brugt seks timer på at begå massemord og selvmord.
Jeg begyndte at spekulere på, at det måske alligevel ikke var Zaharie.
Og så, fire og en halv måned efter at det forsvandt, sker der noget,
der forandrer hele virkeligheden.
Godmorgen. I går fløj fly MH17 fra Malaysia Airlines fra Amsterdam,
og blev skudt ned over Ukraine tæt på den russiske grænse.
Og jeg tænkte: "Hold da op."
Malaysia Airlines havde ikke haft en alvorlig ulykke siden 90'erne.
Og nu havde de mistet to kæmpe 777-fly i løbet af fire og en halv måned.
Det virkede som et usandsynligt sammentræf.
Lige nu er MH370 ikke bare et uopklaret massemord.
Det er muligvis...
...en krigshandling.
Tekster af: Kathrine Bastías-Bech